
L'ESQUERRA INDEPENDENTISTA 
A SANT ANDREU, 
UN PRESENT DE LLUITA 
QUE FORJA UN FUTUR 
D'ESPERANÇA 


L'Esquerra Independentista és el moviment polític que lluita per aconseguir construir la independència i el 
socialisme als Paisos Catalans, de Salses a Guardamar i de Fraga a Maó. La primera organització política 
que va formular aquesta sintetització de la lluita fou el PSAN (Partit Socialista d'Alliberament Nacional), ara 
fa més de 40 anys. D'aleshores ençà, diverses organitzacions han recollit el testimoni d'una lluita que no 
para de sumar militants i simpaties. Algunes d'aquestes organitzacions han arrelat a Sant Andreu al llarg 
del temps. 


El PSAN neix l'any 1968 arran d'una escissió del FNC (Front Nacional de Catalunya), degut als aires 
revolucionaris que bufen pel món, com la guerra del Vietnam, la d'Algèria, el maig del 68, etc. Aquesta 
organització és el que podríem dir el partit independentista i comunista dels Paisos Catalans, donarà 
origen a l'independentisme modern i a l'actual Esquerra Independentista. El desenvolupament de la lluita 
fa que el PSAN s'estengui per tot el territori: a Sant Andreu arriba a tenir una presència important. L'any 
1974, però, el PSAN pateix una escissió i la militància andreuenca s'enquadra al recentment creat PSAN-p 
(PSAN-provisional), que posteriorment es transformaria en IPC (Independentistes dels Paisos Catalans). 


El 1984, es crea el MDT (Moviment de Defensa de la Terra). Però tot just tres anys després s'escindeix i 
queda dividit en dos espais polítics que serien coneguts com a MDT-PSAN i MDTPC. A partir d'aquest 
moment, el sector IPC tindrà assemblea a Sant Andreu i el sector PSAN tindrà una assemblea de Sant 
Andreu-Nou Barris. Poc després, el 1989, aquest darrer sector es transforma en Catalunya Lliure, que 
seguirà mantenint l'assemblea de Sant Andreu-Nou Barris. 


Els primers anys de la dècada dels 90 foren especialment durs per a l'Esquerra Independentista arreu del país, 
i també a Sant Andreu. L'operació Garzón del 1992 va suposar la detenció de desenes d'independentistes, 
entre ells alguns andreuencs, acusats de formar part de l'organitzacó armada Terra Lliure. L'objectiu era anular 
tot crítica política davant la celebració dels Jocs Olimpics de Barcelona. 


D'altra banda, la dissolució definitiva de Terra Lliure el 1998 i la resinserció promoguda per una ERC oportu- 
nista que buscava penjar-se l'etiqueta d'independentista, van suposar l'abadonament de la lluita per part de 
molta gent. Això va comportar un trencament generacional que va afectar tant al discurs com la praxi militant i, 
en consequència, a les persones que tirarien endavant la lluita. 


Per mirar de frenar aquesta dinàmica derrotista, sorgeix el mateix 1995 la PUA (Plataforma per la Unitat 
d'Acció). Coordinadora de nuclis i assemblees locals de tot tipus arreu dels Paisos Catalans, es planteja com 
a objectiu principal el de retornar la combativitat al carrer. A Sant Andreu, el nucli de la PUA sorgeix l'any 1996 
i centra els seus esforços en la lluita contra la precarietat laboral, que cada cop és una realitat punyent i més 
estesa. 


Així, dos dels aspectes en els que més s'aposta és en la lluita contra les ETT (Empreses de Treball Temporal), 
legalitzades poc temps abans, i l'impuls de l'Assemblea d'aturats/es de Sant Andreu. Amb aquesta plataforma 
es fa una concentració i intent d'ocupació del districte que acaba amb càrregues dels UPAS (agents antiava- 
lots de la Guàrdia Urbana) a la gent concentrada a la plaça, fent ús, fins i tot, d'esprais de gas pebre. 


Poc temps després, l'any 2000, la PUA es refunda i apareix Endavant (OSAN, Organització Socialista 
d'Alliberament Nacional). De coordinadora a organització, de centrar-se en la lluita al carrer a realitzar pro- 
postes estratègiques i a més llarg termini, sense oblidar mai la combativitat. Malgrat començar a fer tasques 
agitatives ja a finals del 2001, no és fins el febrer de 2002 que es presenta oficialment l'Assemblea Sant 
Andreu-Nou Barris d'Endavant. Com a tal, centra la seva acció en àmbits diversos, com la lluita antifeixista, per 
un habitatge digne o l'internacionalisme, per citar només alguns exemples. 


L'agost de 2002, les militants d'Endavant impulsen el Casal Popular Onze de Setembre, un centre social oxu- 
pat. A recer del Casal neix, l'octubre d'aquell mateix any, l'Assemblea de Joves de Sant Andreu (AJStA), que de 
bon inici es vincula a la naixent CAJEI (Coordinadora d'Assemblees de Joves de l'Esquerra Independentista), 
una de les dues realitats juvenils independentistes als Paisos Catalans. L'altra, Maulets (el jovent independen- 
tista revolucionari), malgrat existir des de 1988, no gaudeix d'assemblea local a Sant Andreu. 


L'AJStA decanta la seva feina cap a una vessant molt més de carrer i de buscar apropar-se al jovent, sense 
oblidar la formació. Durant llurs quatre anys d'existència, l'agitació a Sant Andreu és una ferma constant. El 
gener de 2004, l'AJStA oupa el Casal Popular Miquel Martí i Pol, que pren el relleu de l'Onze de Setembre, 
desallotjat l'octubre de 2003. Aquest segon Casal durarà fins el gener de 2006. 


El 2006 suposa la desaparició de l'AJStA i el naixement d'un nou espai. De la mà d'algunes de les antigues 
militants, neix l'Assemblea de Joves de la Sagrera i Sant Andreu, integrada també a la CAJEI. Aquest nou espai 
pren el relleu pel que fa a la lluita juvenil en clau local. 


Més recentment, l'any 2009 neix el nucli de Sant Andreu de la Candidatura d'Unitat Popular (CUP) de 
Barcelona. Com a expressió municipal a la ciutat de Barcelona, la CUP busca ser l'altaveu de les lluites 
populars en general i de l'Esquerra Independentista en particular. Treballa per fer del municipalisme un 
front més de lluita en l'alliberament nacional i social. 


LúESQUERRA INDEPENDENTISTA TREBALLA UNITÀRIAMENT 


El 2002, Endavant i l'AJStA impulsen, junt amb d'altres collectius i persones de Sant Andreu, el Correllengua, 
l'aposta política de la CAL (Coordinadora d'Associacions per la Llengua) per difondre l'ús social del català arreu 
del temitori nacional. La segona edició, el 2003, pateix la brutal càrrega dels UPAS durant el desenvolupament 
del concert. La resposta és una manifestació que recorre els carrers del poble sota el lema "Ni abandonarem la 
llengua, ni abandonarem la lluita". 


Les consequències de la càrrega, ordenada per un govern municipal amb presència d'ERC, suposa que les 
JERC abandonin l'assemblea del Correllengua. A partir d'aquí, la reivindicació lúdico-política en defensa del 
català s'anomenarà Jornades per la Llengua que, malgrat patir certa discontinuitat, es mantenen fins a dia d'avui. 
Les organitzen persones interessades i motivades en promoure l'ús de la llengua catalana. 


L'any 2004, i després d'haver participar dos anys abans en les Festes Alternatives, Endavant, l'AJStA i el Casal 
Popular Onze de Setembre decideixen organitzar la primer edició de la Festa Major Reivindicativa. La FMR és 
una aposta per organitzar una proposta d'activitats, tant lúdiques com polítiques, amb contingut crític, des d'una. 
perspectiva independentista i d'esquerres. És també una manera que tenen les organitzacions d'autogestionar- 
se. S'organitza sense cap tipus de subvencions, des de l'esforç militant, que és també empenta i iblusió. 


El 2006 suposa la desaparició de l'AJStA i el naixement d'un nou espai. De la mà d'algunes de les antigues 
militants, neix l'Assemblea de Joves de la Sagrera i Sant Andreu, integrada també a la CAJEI. Aquest nu espai 
pren el relleu pel que fa a la lluita juvenil en clau local. 


El març de 201 1, i després d'un anterior intent no reeixit, s'impulsa l'assemblea pro-Casal Independentista de 
Sant Andreu. La idea d'unir a les independentistes d'esquerres del poble en un espai més ampli ja havia sorgit 
prèviament, fou l'Assemblea Popular Independentista, d'existència efimera. Un temps després d'iniciar-se el 
projecte del Casal, aquest pren el nom del lluitador insurgent andreuenc El Noi Baliarda, en homenatge a la 
seva determinació i fermesa revolucionària. Actualment, el Casal treballa per ampliar el nombre de socis i sòcies, 
mentre estalvia diners per obrir un local. 


El setembre d'aquell mateix any, seguint la dinàmica de coordinació a través de l'ElB (Esquerra Independentista 
del Barcelonès), se celebra per primer cop la diada de l'Onze de Setembre al poble de forma coordinada. Or- 
ganitzada per l'El andreuenca, compta amb el suport de tota la comarca. 


Precisament un any després, l'Esquerra Independentista de Sant Andreu (Endavant, Trinxera, CUP) organitza 
coordinadament, per primer cop, la diada del 8 de març. Com a dia de lluita de la dona treballadora, la data 


està marcada al calendari i l'El andreuenca aprofita per difondre el discurs feminista i antipatriarcal, així com la 
necessitat de lluitar. La jornada contempla diverses activitats. 


ISESQUERRA INDEPENDENTISTA TREBALLA SOCIALMENT 


La lluita local, arrelada al poble, es fa des de diversos enfocaments, buscant crear el màxim teixit social i crític. 
En aquesta linia, l'El de seguida aposta per treballar conjuntament en espais amplis. 


Els primers contactes són amb les Festes Alternatives, on colaborem en l'edició de les que tenen lloc l'any 
2002. La continuitat, però, no va més enllà de les Festes de Primavera, el maig de 2003. El punt positiu és 
que, ara, les Festes de Primavera són una realitat de la que n'ha agafat el relleu l'Ateneu l'Harmonia amb un èxit 
indiscutible. 


Des d'un bon inici, ens impliquem en la lluita 'Sant Andreu per les casernes", aprenent dels errors, assaborint el 
regust amarg de la derrota, però donant-nos a conèixer com a persones i organitzacions vàlides i compromeses 
amb el poble. De fet, dues de les tres persones que fan el dejuni per les casernes, l'agost de 2004, sòn mem- 
bres de l'El. La participació és, però, múltiple: des del dossier informatiu, fins a fer pancartes o disfressar-se de 
gals per camestoltes. 


El 2006, impulsem el projecte de comunicació popular Sant Andreu Informa't, que posteriorment pren el nom 
de L'Eixida. El butlleti i el vveb de L'Eixida són ser un altaveu de les notícies dels moviments socials andreuencs, i 
de tot allò que passi, sempre des d'un punt de vista crític, subjectiu i compromès, però no partidista. La falta de 
relleu en suposa la desaparició l'estiu de 2010, però el fet que encara ara algunes botigues que el distribuíen 
en preguntin, així com el poder de la informació en la societat actual, corrobora que va ser una aposta encertada 
que podia renéixer en qualsevol moment. 


Un cop conclosa la campanya per les casernes, des de l'El valorem que cal seguir treballant en aquesta línia 
de creació d'espais locals que lluitin per drets dels i les treballadores. Seguint el caliu de la lluita recentment 
perduda, impulser, junt amb d'altra gent, l'Assemblea andreuenca per un habitatge digne i contra l'especulació, 
que fa la seva primera acció pública el maig de 2007 És en el marc de la campanya unitària 'Està tot fatall', que 
denuncia l'especulació, la destrucció del territori i la manca d'habitatge digne a diferents viles i pobles. 


Temps després, i amb la idea d'ampliar l'àmbit de treball, impulsem el sorgiment de l'Assemblea Social de Sant 
Andreu. Recull gent de l'assemblea per l'habitatge i en suma aquella que vol lluitar per unes millors condicions 
de treball, sobretot. Des del març de 2009, desenvolupa diverses feines agitatives i d'acció, edita dos butlletins, 
i forma el piquet que convocarà a la vaga general del 29 de setembre de 2010. 


L'Assemblea Social perd força, quan més necessària és. Però en aquell moment sorgeix l'Assemblea Sant 
Andreu Indignat, arrel del que es coneix genèricament com a moviment 15M, sorgit a partir de l'acampada de la 
Plaça Catalunya del 16 de maig 201 1. El 24 de maig té lloc la primera assemblea a Sant Andreu, i des d'aquell 
dia, l'El hi treballa sabent que és un espai de socialització, de mobilització i de lluita imprescindible en la cons- 
trucció del contrapoder, del poder popular necessari per acabar amb el sistema capitalista. 


ENDAVANT 


ORGANITZACIÓ SOCIALISTA 


D'ALLIBERAMENT NACIONAL 


L'Assemblea de Sant Andreu-Nou Barris es va 
presentar oficialment el febrer de 2002. Tot i 
això, ja a la tardor de 2001 havia començat a 
fer feina agitativa pels carrers de Sant Andreu 
i Nou Barris. La feina en tots dos districtes s'ha 
desenvolupat amb formes diverses i, sovint, molt 
diferents entre l'un i l'altre, però amb un mateix 
fons: la construcció de la Unitat Popular a través 
de la lluita diària. 


Aquesta lluita diària ens ha dut a treballar en 
molts fronts, entenent que tots ells alimenten i 
formen part d'aquesta col-lectivitat polièdrica 
que anomenem subjecte revolucionari. Aquest 
subjecte revolucionari són les classes populars, 
és a dir, treballadors/es, estudiants, aturats/ 
es, etc., aquelles persones que hem de treba- 
llar per viure. Tot, sempre, des de la perspecti- 
va d'encaminar la lluita en la construcció de la 
llibertat nacional, social i de gènere, que per a 
nosaltes es tradueix en la independència i el so- 
cialisme en uns Paisos Catalans sense domina- 
ció patriarcal. 


A l'escala andreuenca, la nostra lluita és de for- 
migueta i de creació d'espais polítics de con- 
trapoder, d'autoorganització popular. Així, vam 


impulsar el primer casal oupat independentis- 
ta, el Casal Popular Onze de Setembre, d'on 
va néixer l'Assemblea de Joves de Sant Andreu. 
Aquesta, al seu torn, posterioment va oRupar-ne 
el segon, el Casal Popular Miquel Martí i Pol. 


També en la via de l'empoderament popular vam 
tenir un paper principal en L'Eixida, el butlletí 
andreuenc de comunicació popular. Tot, mentre 
al mateix temps participàvem de la campanya 
'Sant Andreu per les Casernes, i posteriorment 
en l'Assemblea Social de Sant Andreu. Aques- 
ta proposta incipient, encarregada de traslladar 
l'emergent conflictivitat social derivada de la 'cri- 
si' capitalista, no va reeixir del tot, però el naixe- 
ment i la força de l'Assemblea Sant Andreu In- 
dignat va sentenciar que era el camí correcte. És 
per això que actualment hi participem activament. 


En la mateixa línia, els esforços s'han centrat 
també en crear espais independentistes que 
agrupin gent que té ganes de fer feina al marge 
d'organitzacions, tant esporàdicament com per- 
manent. En el primer cas, hi trobem la Campa- 
manya Unitària per l'Autodeterminació (contra la 
reforma estatutària) o la campanya Paisos Cata- 
lans contra la Constitució Europea. 


AMB UN: ÒPTICA CLAPA MENT 
MAPXISTA CATALANA I, PEP 
TANT, INDEPENDENTIST: IL 
ANTICA PITALISTA, TREBALLEM 

ACTIVA MENT PEP TAL DE CPE4 P 
TEIXIT SOCIAL I CONSTPUIP 
Li UNITAT POPULi P 


En el segon cas, l'impuls de les Jornades per 


la Llengua i del Casal Independentista de Sant 
Andreu 'El Noi Baliarda' en sòn els millors 
exemples. Que l'Esquerra Independentista arre- 
li localment i aglutini el màxim nombre de gent 
possible, socialitzant-ne el seu projecte polític. 
La Festa Major Reivindicativa, tot un calendari 
d'actes ben diversos per gaudir de la Festa Ma- 
jor del poble des d'una òptica independentista 
i d'esquerres, n'és també un bon exponent. És 
per això, també, que donem suport al nucli an- 
dreuenc de la CUP (Candidatura d'Unitat Popu- 
lar) de Barcelona. 


Durant un temps, la feina pública com a orga- 
nització era més frequent. Les campanyes 'Re- 


cuperem la memòria històrica), sobre diversos 


fets històrics de Sant Andreu (Guerra dels Se- 
gadors, la Maquinista, etc.) es combinaven amb 
xerrades que buscaven fomentar el debat i la 
formació entre la població andreuenca. Actual- 
ment, l'aposta més visible com a organització és 
el record al lluitador andreuenc Jordi Martínez 
de Foix i Llorenç, patriota i comunista, mort en 
acció de combat el 14 d'octubre de 1978. Des 
del 2005 li retem el degut homenatge anual. 


Des de l'assemblea, doncs, ens esforcem per 
portar les línies de treball que l'organització de- 
cideix a nivell nacional, de forma assembleària. 
Amb una òptica clarament marxista catalana i, 
per tant, independentista i anticapitalista, tre- 
ballem activament per tal de crear teixit social i 


construir la Unitat Popular. 


ASSEMBLEA DE JOVES 


DE SANT ANDREU I LA SAGRERA 


LA TRINXERA 


L'Assemblea de Joves de Sant Andreu i La Sagrera 
"La Trinxera" va néixer el 2006. Ens presentem com a 
cotlectiu de joves que lluitem per l'alliberament nacio- 
nal, social i de gènere arreu dels Paisos Catalans. 


Estem fartes de veure com destrossen la terra on vivim 
i de com el capitalisme ens explota, ens retallen drets 
socials aconseguits durant anys de lluites obreres, ens 
neguen drets bàsics com la sanitat i l'educació pública, 
ens condueixen les nostres vides al consum i submis- 
sió, ens imposen el seus rols patriarcals, ens neguen la 
identitat com a poble, en definitiva, ens condemnen a 
vides precàries. 


L'assemblea de joves La Trinxera és un lloc de trobada 
per a totes i tots els joves del poble que tenim ganes 
de canviar aquest model de societat i totes les proble- 
màtiques que ens afecten directament. 


A Sant Andreu, ens autogestionem a partir de cafetes 
i activitats diverses. En aquestes proposem xerrades 
i realitzem tallers, cinefòrums, exposicions... Convi- 
dem al jovent del poble a implicar-se a les activitats 


que organitzem, promovent alhora el pensament crí- 
tic, l'autoorganització popular i la confrontació amb el 
sistema capitalista en totes les seves formes. D'altra 
banda, dins el poble, hem realitzat diverses activitats i 
campanyes juntament amb altres collectius, com En- 
davant o la Cup. 


Un esdeveniment important és el punt i final al procés 
de confluència iniciat l'any 2007 i finalitzat el juny del 
2012 per part de la CAJEI i Maulets, les dues orga- 
nitzacions juvenils de l'Esquerra Independentista. En 
aquest procés s'hi han sumat diversos casals, ateneus 
populars i assemblees de joves que anteriorment en- 
cara no en formaven part. Tan el nom de la nova orga- 
nització com la decisió dels punts bàsics per aquesta 
unió s'han decidit conjuntament amb les dues organit- 
Zacions a l'assemblea nacional constituent. 


Des de La Trinxera, portem cinc anys de lluita juvenil al 
nostre poble, construint alternatives pel jovent de Sant 
Andreu, plantant cara i proposant un canvi total del sis- 
tema que passa per la Independència i el Socialisme 
dels Paisos Catalans. 


INDEPENDÈNCIA 
DELS PAISOS CATALANS 


Aquesta sobirania nacional és 
necessària per defensar-nos 
dels atacs dels estats espanyol 
i francès a la nostra cultura, la 
nostra terra i la nostra llengua. 
Garantint l'autodeterminació 


com a poble. 


SOCIALISME Apostem per un model de 
societat sense desigualtats 
econòmiques, socials 

i de procedència. Som 
anticapitalistes, creiem que 
el sistema econòmic que ens 
condemna està obsolet i que 
aquest només pot ser abolit. 


DESTRUCCIÓ Estem en contra de la 

DEL PATRIAPCAT dominació del sexe masculí 
sobre el femení, de les 
desigualtats per raó d'identitat, 
opció sexual i de la reproducció 
dels rols capitalistes a les 
nostres relacions sexo-afectives. 


ALLIBERA MENT 
D'ESPAIS 


Creiem en la creació de punts 

de trobada i d'oci altematius 

i autogestionats per al jovent, 
utilitzant com a eina l'otupació 
d'espais en desús per tal de 
combatre l'especulació urbanística, 
el consumisme, les relacions 
productives mercantilitzades i el 
deteriorament del poble. 


El medi ambient és un camp 
torturat pels interessos de les 
grans multinacionals, defensem 


SOSTENIBLE 


les practiques sostenibles i 
responsables amb aquet, pel 
propi respecte i pel futur de la 
nostra terra. 


I EL JOVENT SOM LLUITA, 
EL FUTUR ES NOSTREI 


has 
I 


CANDIDATURA 


D'UNITAT POPULAR 


CUP BARCELONA 


DISTRICTE SANT ANDREU 


A l'octubre de l'any 2009 es va presentar la 
CUP de Barcelona amb la perspectiva de lluitar 
per l'alliberament nacional i de classe des del 
municipalisme, seguint el camí encetat per al- 
tres CUPs arreu dels Paisos Catalans. La CUP 
de Barcelona, independentista i radicalment 
d'esquerres, nasqué amb la voluntat d'exercir 
una forma diferent de fer política, oposada a la 
mediocritat d'una classe política més preocu- 
pada per la "marca Barcelona" i dels interessos 
del gran capital que no pas pels interessos de la 
major part de la població barcelonina. 


Amb el temps, la CUP de Barcelona agafava 
força i es desplegava pels 10 districtes de la 
ciutat, constituint nuclis de districte. El nucli 
de Sant Andreu es formava a finals del 2009 
i iniciàvem el treball polític amb una ronda de 
presentacions a diverses entitats de Sant An- 
dreu, per posteriorment fer un acte de presen- 
tació públic. 


La primera campanya desplegada fou d'àmbit 
de Barcelona, denunciant que a la ciutat hi ha 
80.000 pisos buits, mentre que hi ha qui no té 
accés a l'habitatge. A Sant Andreu van assen- 
yalar mitjançant pancartes diversos pisos buits, 


a la vegada que vam preguntar, dins del marc 
de l'Audiència Pública, a la regidora Mumbrú (de 
l'equip de govern anterior) si pensava aplicar la 
llei i expropiar els pisos buits i si estaven fent un 
cens de pisos buits per a tal efecte. La resposta 
obtinguda en ambdues questions fou no. 


SOM UNA OPG2NITZ2CIÓ 4 PEU DE Ca PPEP, 
QUE FUNCIONEM DE FOPII4 4SSEMBLE2 PI2 
ITPEBALLEM DES DE LA BASE ALS B4PPIS 


Al mes de maig del 2011, per primer cop, la 
CUP de Barcelona ens presentàvem a les elec- 
cions municipals, sota el nom de CUP-Alterna- 
tiva per Barcelona, conjuntament amb Des de 
Baix. Va ser una campanya amb pocs diners 
però amb molta illusió. A Sant Andreu, es va 
crear un Comitè de Campanya on s'hi van afegir 
andreuencs i andreuenques que volien aportar el 
seu granet de sorra i vam elaborar el nostre pro- 
grama electoral de forma participativa, a través 
d'assemblees obertes així com amb reunions 
amb entitats. 987 andreuencs han confiat en 
el projecte de la CUP donant-nos el seu vot, i 
11805 barcelonins. 


Però la nostra lluita no és només electoral, som 
una organització a peu de carrer, que funcio- 
nem de forma assembleària i treballem des de 
la base als barris. Per això hem donat suport a 
les treballadores de la Clínica Coroleu (davant 
del risc de tancament del centre), a l'Associació 
Retorn per la reinserció de toxicòmans, a les 
repressaliades de la vaga general del 29M, a 
l'AMPA de La Maquinista (en la seva demanda 
de terrenys) i a la lluita de Salvem el casc antic 
(secundant les mobilitzacions de l'Associació 
de Veins, presentant una al-legació pròpia al 
projecte i oferint una xerrada amb la interven- 
ció del president de la FAVB). 


També hem participat colze a colze amb la 
resta d'organitzacions de l'esquerra indepen- 
dentista de St. Andreu: amb l'organització de 
la Festa Major Reivindicativa (i en el marc de 
l'Audiència Pública reclamant al Regidor Bla- 
si la fi de la censura a la FMR), a l'acció del 
"cola't" al metro com a resposta a la pujada 
de tarifes, en l'organització de la jornada del 8 
de març de 2012, o en la participació de l'acte 
d'homenatge a l'andreuenc Jordi Martinez de 
Foix organitzat per Endavant(OSAN). Units fa- 
rem gran el projecte d'Unitat Popular. 


Encara som una organització petita, però la 
nostra honestedat i transparència, així com la 
participació als moviment socials i lluites po- 
pulars, ens faran créixer. Entenem la CUP com 
una eina electoral rupturista, que a més de de- 
fensar els interessos de les classes populars, 
també defensa el dret de les catalanes i els 
catalans a decidir lliurement el nostre futur, 
doncs només serem persones lliures en uns 
Paisos Catalans lliures i socialistes. 


ZCUp 


BARCELONA 


OSTACTE DE SANT SADREU 


CASAL INDEPENDENTISTA 


DE SANT ANDREU 


EL NOI BALIARDA 


cielnoibaliardaegmail.com e elnoibaliarda.vvordpress.com - GEINoiBaliarda e http://vyny.facebooh.com/ EINoiBaliarda 


En Francesc Baliarda, teixidor d'ofici i conegut pel Noi Baliarda, va liderar la revolta de les 


quintes a Sant Andreu, una revolta que atacava el classisme que suposava que només els fills 


de les classes populars no poguessin lliurar-se de l'obligació de participar de l'exèrcit espanyol. 


Posteriorment, del 1846 a 1849, 


1 Noi Baliarda va participar el la Guerra dels Matiners, contra 


la política centralitzadora espanyola. Considerant-se republicà va seguir hostilitzant les 
comunicacions amb Barcelona fins que, la nit del 27 al 28 d'agost de 1850, fou delatat quan era 


a casa seva, a l'actual carrer Baliarda. El Noi B: 


rda va morir amb les armes a la mà. 


El Casal Independentista de Sant Andreu 'el Noi 
Baliarda' és un projecte que, si bé està a les be- 
ceroles, té els seus origens un temps enrere. l és 
tot i que la majoria de la gent implicada a hores 
d'ara són persones vinculades a organitzacions 
de l'Esquerra Independentista (com Endavant, la 
CAJEI o la CUP), la idea sorgeix, precisament, 
quan el treball local, de base, andreuenc, s'amplia 
a persones amb les mateixes inquietuds però que 
no participen d'aquestes organitzacions. Ens es- 
tem remuntant als inicis del Correllengua a Sant 
Andreu, l'any 2002, que més tard es van convertir 
en les Jornades per la Llengua, des de l'any 2005. 


Aquesta és la base que posa damunt la taula una 
necessitat objectiva: la de crear un espai, físic i 
polític, on hi puguin treballar totes aquelles perso- 
nes, sense necessitat d'estar en una organització, 
que vulguin lluitar per la llibertat del conjunt dels 
Paisos Catalans, defensant-ne la seva llengua, el 


seu territori, etc., és a dir, des d'una perspectiva 
d'esquerres. El Casal vol ser el punt de trobada de 
totes les persones independentistes i d'esquerres 
que lluiten per la llibertat total dels Paisos Cata- 
lans. 


Des d'aleshores, diverses persones han/hem in- 
tentat tirar endavant aquest projecte, però no ha 
reeixit. Des de la primavera de 2011, però, un 
grup impulsor ens estem reunint per, ara sí, posar 
fil a l'agulla per crear aquest espai més necessari 
que mai. Davant de l'embestida de les retallades 
antisocials i de l'ofensiva contra els Paisos Cata- 
lans, ens cal d'un espai de base que socialitzi i ca- 
nalitzi la lluita local independentista i d'esquerres, 
per tal de fer-hi front i anar teixint complicitats. 


Per sort, però, ni comencem de zero ni estem so- 
les. El projecte de Casal que avui tirem endavant 
compta amb la continuitat dels intents anteriors 

(algun material editat, alguns diners fets, etc.), 
però sobretot, l'existència d'una multitud de 
Casals independentistes arreu dels Paisos 
Catalans que s'han constituit recentment 
en una Xarxa nacional de casals de la qual, 
sens dubte, en podem rebre moltes aporta- 
cions i idees positives de cara a aprendre 
de l'experiència dels companys i companyes 
d'arreu que han fet la mateixa feina abans que 
naltros. 


Volem ser espai de trobada de gent diversa, 
no només de les persones més convençudes 
i militants. Volem ser espai de difusió d'idees, 
d'agitació cultural. Volem treballar des de 
l'autogestió (mitjançant les quotes de socis i 
sòcies), allunyades del recolzament o les sub- 
vencions institucionals: no volem dependre de 
ningú més que de naltros mateixes. l és per tot 
això que volem un Casal que treballi colze a 
colze amb entitats, associacions i col-lectius 
del poble, creant xarxa, implicant-se en la rea- 
litat local andreuenca, des de la perspectiva 


i la feina d'un espai que lluita per uns Paisos 


Catalans independentistes i d'esquerres. 


Des del Casal, hem considerat que el Noi Ba- 
liarda és una figura emblemàtica de Sant An- 
dreu en la lluita contra les injustícies, contra 
l'opressió i contra l'ocupació espanyola. Així, 
esdevé un personatge del poble, treballador i 
lluitador, incansable. En aquest sentit, volem 
entroncar amb aquest passat continuu de 
rebel-lió, de lluita, de determinació i convicció 
per la llibertat, lluny de postures meselles, co- 
vardes i pactistes. Només la fermesa, la per- 
severança, el compromis i la lluita diària en 
tots els fronts ens permetran assolir uns Pai- 


sos Catalans reunificats, lliures i d'esquerres. 


Et necessitemi Si tens ganes de lluitar en 
defensa de l'ús social del català, per una so- 
cietat més justa sense cap mena d'opressió, 
en defensa del territori, per la llibertat dels 
Paisos Catalans, aquest és el teu espail Hem 
de ser-hi tots i totes per sumar, per crear, per 
construir. Implica't amb el Casall Fes-te'n 
soci/sòcial 


FESTA MAJOR REIVINDICATIVA 


SANT ANDREU 


http://ímreivindicativa blogspot.com e fmreivindicativaEgmail.com e Gfmr st andreu 


La Festa Major Reivindicativa va néixer l'any 2004 
arrel de la necessitat de trobar un espai lúdico- 
polític autogestionat on l'Esquerra Independentis- 
ta pogués dur a terme les seves propostes, tant 
festives com polítiques. Era un recull de l'activitat 
política de l'any que acabava, i un avançament de 
les propostes del nou que començava. 


Exposicions, xerrades, concerts, festes, etc., es 
van anar succeint al caliu del Casal Popular Miquel 
Martí i Pol, sobretot, tot organitzat per l'Assemblea 
de Joves de Sant Andreu (AJStA) i l'assemblea 
de Sant Andreu-Nou Barris d'Endavant. La ter- 
cera edició fou organitzada només per Endavant, 
el Casal ja no existia i l'AJStA havia desaparegut, 
malgrat que la nova Assemblea de Joves de la 


Sagrera i Sant Andreu 'La Trinxera' feia les seves 
primeres passes i collaborava també en la FMR. 


A partir del 2007, la FMR comença una pràctica 
que aniria estenent i consolidant amb el pas del 
temps: la descentralització d'espais, la realització 
d'activitats en diferents punts del poble per tal de 
facilitar l'arribada de les nostres propostes a la 
gent, i no esperar que ens vinguin a buscar. Això, 
però, no ha impedit que la festa consolidi un espai 
nocturn de referència, els jardinets de Can Fabra, 
per tal que sigui més fàcil ubicar-nos en aquest 
format d'activitats. 


Aquest procés d'obertura al poble ha estat tam- 
bé intern. Així, a partir del 2007, que la FMR 


s'organitzà a través d'Endavant i La Trinxera, 
l'espai ha anat obrint-se a la participació de per- 
sones que volen aportar les seves idees i forces 
per construir unes festes populars des de la base. 
D'aquesta manera, la FMR va crear definitiva- 
ment el seu propi espai, l'Assemblea de la FMR, 
que és qui s'ha encarregat d'organitzar de dalt 
a baix el programa i la realització d'aquesta pro- 
posta de festa major. També en els anys 2010 i 
2011, el nucli andreuenc de la CUP de Barcelona 
(Candidatura d'Unitat Popular) ha participat de 
l'organització de la FMR. 


l és que sempre encarem la FMR amb un con- 
tingut polític que considerem prioritari per la 
conjuntura, segons la lluita d'aquell any. Així, des 
de la lluita contra l'especulació i contra el feixis- 
me, passant per l'alliberament de gènere o les 
alternatives al sistema capitalista, sempre mirem 
d'enfocar la diversió amb un punt de vista crític i 
amb contingut. 


Però no tot són flors i violes. Si bé la FMR és un 
espai més que consolidat, amb gran afluència de 
gent i participació en augment, és precisament el 
seu caràcter crític i rupturista el que ha dut el Dis- 
tricte i la Comissió de Festes a posar pals a les 
rodes per evitar-ne un normal desenvolupament. 
Des de censures polítiques, fins a repressió di- 
recta, passant per boicots en la difusió o negació 
d'infraestructures, un seguit d'intervencions no 
han aconseguit frenar-nos: la FMR segueix més 
forta que mail 


Precisament per això, perquè la FMR és un espai 
necessari per contribuir a crear unes festes popu- 
lars, hi ha cada cop més gent que participa dels 
nostres actes i estem a l'agenda de tot el calenda- 
ri de festa major del poble. Si a part de gaudir-ne 
vols participar activament en la construcció d'una 
festa major des d'una òptica independentista i 


d'esquerres, vine i diga-hi la teval 


LLUTTA SÍ, 


Z 


ESTA TAM 


R 


LES JORNADES 


PER LA LLENGUA 


http://jomadesxllengua.blogspot.com 


N'hi ha hagut de diverses durades: de tres dies, 
d'un sol dia i de dos dies. Amb actes molt variats, 
que van des de jocs tradicionals a concerts, de re- 
citals de poesia a degustacions gastronòmiques, 
de xerrades a mostres de cultura popular, de tea- 
tre a gimcanes infantils... Les dues primeres edi- 
cions es van anomenar 1r i 2n Correllengua. 


Hi ha hagut diverses organitzadores dels ac- 
tes: persones a titol individual, organitzacions 
polítiques, organitzacions 
d'estudiants ... 


juvenils, sindicats 
i sempre amb un aglutinador 
comú: l'Esquerra Independentista de St. Andreu, 
impulsora de les Jornades i font de militants dis- 
posades a treballar en el que sigui de menester 


per portar a terme aquesta sèrie d'actes. 


Nombrosos han estat els entrebancs que els i 
les polítiques de St. Andreu ens han posat: cada 
any hem hagut de discutir-nos amb el districte 
per aconseguir els permisos, la tarima i el punt 
de llum. Ens han denegat permisos per fer actes 
en casals oupats, o per no tenir cap associació 
legal al darrera, i si la teníem deien que no era de 
St. Andreu. Han amenaçat d'obrir expedients ad- 
ministratius a aquelles associacions que ens han 
recolzat. Han ordenat càrregues policials contra 


els i les assistents als nostres actes. Ens han pe- 
gat i ens han denunciat. Han mentit al poble de 
St. Andreu des dels seus mitjans de des-informa- 
ció. Ens han retallat els horaris dels permisos. Ens 
multen per encartellar i ens prohibeixen anunciar 
els nostres actes mitjançant cartells. 


Això, a la pràctica, suposa que ens haguem de 
desviar del nostre objectiu principal: la defensa i 
la promoció de la llengua catalana a St. Andreu: 
primer, explicant a la gent del poble perquè ens 
han multat. Segon, si no hi ha més remei, cal 
pagar aquestes multes. Si ens peguen cal que 
sortim al carrer a explicar-ho a totes i cal que 
denunciem aquestes pràctiques mafioses del 
districte. Les retallades de permisos i en horaris 
comporten que s'hagin d'invertir més hores i es- 
forços per aconseguir els nostres propòsits o bé 
que aquests no es puguin dur a terme. 


Perquè cal celebrar unes Jornades per la Llengua 
a St. Andreu2 Pel mateix motiu que cal celebrar- 
les arreu del nostre territori: la nostra llengua, 
les nostres costums i tradicions, la nostra cultu- 
ra està sent exterimada per la llengua, costums 
i tradicions imperants dins dels estats dels que 
els Paisos Catalans formem part de forma admi- 


nistrativa. Som una nació oprimida i esquarterada 
pels estats espanyol i francès, plena de persones 
amb autoodi, i sotmesa a la traició dels partits 
polítics tradicionals, en un món global i globa- 
litzat on els estats opressors són recolzats i re- 
compensats i els pobles oprimits són perseguits, 
esquarterats i silenciats, on les persones riques 
fan i desfan i les persones de classe treballadora 
són explotades i empresonades per la seva mili- 
tància política, on les dones estan sotmeses al 
patriarcat imperant. 


La tasca de les Jornades és, doncs, de denúncia 
de la situació que patim als Paisos Catalans, pel 
fet de ser catalans i catalanes, de classe treba- 
lladora en una nació conquistada, capitalitzada 
i patriarcalitzada. És també una tasca de recu- 
peració i mostra de les nostres tradicions i dels 
nostres costums populars i alhora, un altaveu, un 
trampolí per totes aquelles persones i collectius 
que lluiten dia a dia per aconseguir una plena 
llibertat: la llibertat de ser catalans i catalanes i 
de poder viure com a tal en qualsevol indret dels 
Paisos Catalans. És alhora un mitjà més per sortir 


als carrers, per recuperar-los i per utilitzar-los per 


Li CULTUPA CATALANA 

NO NOMÉS ESTA FOPH4D: 
PEP Li LLENGUA, TA NBE 

HI Hi UNS COSTUMS, 

UNES TRADICIONS I UNES 
PEZLITATS QUE CONFOPMEN 
ELS PAISOS CATALANS 


tot allò que decidim fer. Cal treure les nostres 
reivindicacions al carrer, perquè tots els veins i 


veines ho vegin i puguin participar-hi. 


La cultura catalana no només està formada per 
la llengua, també hi ha uns costums, unes tradi- 
cions i unes realitats que conformen els Paisos 
Catalans, és la llengua però, un punt clau en la 
vertebració política d'un territori. Perquè és quel- 
com que no es pot amagar. És quelcom que no 
pot ser fruit de la casualitat ni pot ser apropiat 
pels estats espanyol i francès. Per això ambdós 
estats fa més de 300 anys que malden per fer-la 
desaparèixer. I és per això que és tant important 
defensar-la, donar-la a conèixer i promocionar-la. 


Enguany se celebra la Villa Jornada per la llen- 
gua el dia 16 de juny amb les mateixes ganes 
i energies que hi havia quan es van començar 
a celebrar ara fa ja deu anys. Perquè la situació 
de vitalitat i pervivència del català no només no 
ha millorat, sinó que empitjora any rere any de la 
mà de polítiques feixistes i botifleres, tant dels 
estats francès i espanyol com de les institucions 


pròpies dels territoris de parla catalana. 


a d'Endavant Sant Andreu-Nou Barris 


eixista Eu la brutal agressió a un jove andreuerg, 


upació del Casal Popular Onze de Setembre 


egtembre 2002 Detenció d'un membre d'Endavant 


Octubre 2002 Naixement de l'Assembled 
1a edició del Correllefgoa 


P Joves de Sant Andre 


Desembre 2002 Participació dé e stes Alternative 


anització de lesfFestes dé 


Maig 2003 Primavera 


Octubre 2003 


gal Popular Miq 


Martí i Pol 


homepétge anyé 


Desaparició AJStA 
ixemeht de 


la Sagrera i Sant Andrey-la Trinxer: 


ea iu 

